Este sold out la meciul 5 al finalei Ligii Naționale de Baschet Masculin, care este programat joi, de la ora 19.00, în BT Arena din Cluj-Napoca, potrivit mediafax.
„Sold Out online”, a transmis UBT Cluj-Napoca. Clubul a anunțat că ultimele 250 de bilete pentru finala dintre CSM Oradea și UBT Cluj-Napoca vor fi disponibile joi la casierie, de la ora 12.00.
„Se vor putea achiziționa cel mult 4 bilete/persoană”, au transmis reprezentanții clubului.
După patru meciuri, două disputate la Cluj și două la Oradea, scorul în finală este de 3-1 în favoarea clujenilor.
Finala se joacă după sistemul cel mai bun din 7 meciuri.
În cazul unei victorii, joi, clujenii ar deveni campioni, iar în cazul unei eșec următorul meci este programat la Oradea.